બજારમાં વિવિધ પ્રકારનાં ઘણા બાયોફર્ટીલાઈઝર મળે છે જેની બનાવટ અલગ અલગ હોય છે તથા તેમાં રસાયણો પણ મિશ્રણ કરેલાં હોય છે માટે તે ખાતરો સંપૂર્ણ રીતે ફર્ટીલાઈઝર હોતાં નથી. માટે જો શેવાળનું ખાતર જ બાયોફર્ટીલાઈઝર તરીકે વાપરવું હોય ટો જુનાગઢ કૃષિ યુનીવર્સીટીના ઓખા ખાતેના ફિશરીઝ સંશોધન કેન્દ્ર પરથી રૂ . ૮૦ પ્રતિ ત્રણ લીટરના દરે મેળવી શકાય છે. શેવાળનું ખાતર સામાન્ય રીતે વહેલી પરોઢે અથવા ઢળતી સાંજે છાંટવું હિતાવહ છે જેથી તેમાં રહેલા અંત: સ્ત્રાવોનું દિવસની ગરમીમાં બાષ્પીભવન થાય નહી.સામાન્ય રીતે કોઈપણ પાકમાં ફુલ બેસવાની શરૂઆત થાય તે પહેલાના સાત દિવસથી શરુ કરી દર પંદર દિવસના અંતરે આ શેવાળનું ખાતર ૩૦૫ થી ૪.૦ ટકાના પ્રમાણમાં છાંટી શકાય.